钦定古今图书集成/明伦汇编/氏族典/第623卷 > 《郑樵通志》 > 拓跋提
## 钦定古今图书集成/明伦汇编/氏族典/第623卷 > 《郑樵通志》 > 拓跋提

按《魏书河南王传》：“河南王曜长子提，骁烈有父风。世
祖时，袭封颍川王，迎昭仪于塞北，时年十六，有夙成
之量，殊域敬焉。后改封武昌，拜使持节镇东大将军、
平原镇都大将。在任十年，大著威名。后与淮南王他
讨平吐京叛寇，迁使持节车骑大将军、统万镇都大
将，甚见宠待。大安元年薨，年四十七，谥曰成。”